**Ministru kabineta noteikumu projekta**

**“Par Vienošanos par Latvijas Republikas valdības un Eiropas Kosmosa aģentūras līguma par sadarbību kosmosa jomā miermīlīgiem mērķiem darbības pagarināšanu”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Par Vienošanos par Latvijas Republikas valdības un Eiropas Kosmosa aģentūras līguma par sadarbību kosmosa jomā miermīlīgiem mērķiemdarbības pagarināšanu” (turpmāk – noteikumu projekts) izstrādāts saskaņā ar:  1) Ministru kabineta 2013.gada 17.decembra sēdes protokollēmuma (prot.Nr.67 88.§) 2.punktu Izglītības un zinātnes ministrijai (turpmāk – IZM) tika dots uzdevums uzsākt sarunas ar Eiropas Kosmosa aģentūru (turpmāk - EKA) par Latvijas Republikas valdības un Eiropas Kosmosa aģentūras Eiropas Sadarbības valsts līgumā (turpmāk - ESV līgums) minētās Eiropas Sadarbības valsts plāna (turpmāk – ESVP) hartas parakstīšanas termiņa pārcelšanu no 2014.gada 14.marta uz 2015.gada janvāri (turpmāk - MK lēmums).  IZM 2014.gada janvārī informēja EKA par MK lēmumu un saņēma atbildi, (2014.gada 31.marta EKA vēstule IZM) ka, lai nodrošinātu ESVP hartas parakstīšanas pārcelšanu no 2014.gada 14.marta uz 2015.gada janvāri ir nepieciešams veikt grozījumus gan ESV līgumā, gan 2009.gada 23.jūlijā noslēgtajā Latvijas Republikas valdības un Eiropas Kosmosa aģentūras līgumā par sadarbību kosmosa jomā miermīlīgiem mērķiem (turpmāk - Sadarbības līgums), kurš zaudē spēku 2014.gada 23.jūlijā un uz kā pamata tika slēgts ESV līgums.  2) Ministru kabineta 2014.gada 8.aprīļa sēdes protokollēmuma (prot.Nr.20 23.§) 3.punktu.  3) Sadarbības līguma 10.panta trešo daļu, kur noteikts, ka Sadarbības līgumu var pagarināt un grozīt ar abpusēju rakstisku piekrišanu.  4)Ministru kabineta iekārtas likuma 31.panta pirmās daļas 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 31.marta EKA vēstulē IZM, EKA norāda, lai nodrošinātu ESVP hartas parakstīšanas pārcelšanu no 2014.gada 14.marta uz 2015.gada janvāri, ir nepieciešams veikt grozījumus Sadarbības līgumā. Noteikumu projekts izstrādāts, lai nodrošinātu Sadarbības līguma spēkā esību līdz ESV līguma spēkā stāšanās datumam vai līdz 2015.gada 31.janvārim, atkarībā no tā, kurš nosacījums iestātos ātrāk, kas nodrošinātu tiesisko kontiunitāti noslēdzot Eiropas Kosmosa aģentūras ESVP hartu, kuru parakstot stājas spēkā ESV līgums. Sadarbības līgums ir spēkā līdz 2014.gada 22.jūlijam.  Sadarbības līguma noteikumu grozījumi nav personai nelabvēlīgāki par Sadarbības līguma sākotnējo noteikumu redakciju. |
| 3. | Projekta izstrādē iesaistītās institūcijas | IZM |
| 4. | Cita informācija | EKA ir nosūtījusi Izglītības un zinātnes ministrei apmaiņas vēstuli un apstiprina vienošanās veikšanas nepieciešamību Sadarbības līgumā un neiebilst pret tiem, jo tie neskar Sadarbības līguma saturu pēc būtības, bet gan atbilst tehniskajiem grozījumiem. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | IZM |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Neietekmē IZM funkcijas un uzdevumus |
| 3. | Cita informācija | Nav. |

Anotācijas II., III., IV., V. un VI. sadaļa – projekts šīs jomas neskar.

##### Izglītības un zinātnes ministrs I.Druviete

Vizē:

Valsts sekretāre S. Liepiņa

10.06.2014. 11:42

460

Karolis, 67047996

[kaspars.karolis@izm.gov.lv](mailto:kaspars.karolis@izm.gov.lv)